recursal/SuperWikiNEXT-32B huggingface dataset:
המונח "שפירו" מפנה לכאן. אם הכוונה למשמעות אחרת, ראו שפירו (פירושונים).

**ולנטין יפימוביץ' שפירו** (ברוסית:  **Валентин Ефимович Шапиро**; ‏20 ביולי 1922 - 25 בספטמבר 1996) היה יהודי סובייטי שעוטר כגיבור ברית המועצות על פועלו כטייס בצבא האדום במהלך מלחמת העולם השנייה.

ביוגרפיה
--------

נולד בעיר בתומי במשפחתו של איש צבא ששירת בחייל בקרת גבולות. סיים עשר כיתות שלאחריהם גויס לצבא האדום ב-1940 והתחיל ללמוד בבית הספר לטיסה של סטלינגרד. במסגרת השירות נודע לו כי אביו ששירת בגבול הבלטי של ברית המועצות נהרג עם תחילת הפלישה הגרמנית. במהלך לימודיו בבית הספר עבר אווקואציה איתו לקוסטאנאי באוגוסט 1942 אז גם נשלח לחזית.

בספטמבר 1942 התחיל את שירותו בלהקת מטוסי עליונות אווירית המעוטרת ה-9 של האוגדה האווירית של טייסת עליונות אווירית מס' 268, בתוך ארמיית האוויר השמינית. בהמשך הועבר ללהקת מטוסי עליונות אווירית מס' 273 (בהמשך מספרו שונה ל-31) באותה האוגדה.
ב-194 האוגדה שלו הועברה תחת פיקודה של ארמיית האוויר השנייה ואחר כך ארמיית האוויר החמישית. חבר המפלגה הקומוניסטית של ברית המועצות משנת 1943.

לאחר שתי פציעות סיים את המלחמה בחזית האוקראינית השנייה בדרגת לייטננט בכיר לאחר 592 טיסות, ביניהם 455 לטיסות גילוי אויב, וב 48 קרבות אוויר הפיל 12 מטוסי לופטוואפה השונים תחילה על מטוס יאק-1 ובהמשך על יאק-9.

ב-1950 סיים אקדמיית כוחות אוויר ובהמשך פיקד על להקת מטוסים. משנת 1978 יצא לגמלאות וחי במחוז באלאשיחה. נפטר ב-25 בספטמבר 1996.

ב-15 במאי 1946 הוענק לו עיטור "גיבור ברית המועצות" על פעילותו במהלך המלחמה.

קישורים חיצוניים
----------------

* תיאור הסיבה להענקת עיטור "גיבור ברית המועצות" באתר "גבורת העם" (ברוסית)
* דף עליו ב"יד עברי" (ברוסית)

הערות שוליים
------------

1. ↑  דף על שמו באתר "גיבורי המדינה" (רוסית)
2. ↑  עיתון "פאקט" של אזור באלאשיחה מ-5 במאי 2006 (רוסית)
3. ↑  רשימת הקרבות עם מיקומם הגאוגרפי ופרטים נוספים באתר "אלופי הפלות סובייטיים: 1936 - 1953
**קורנרסטון און-דימנד** (באנגלית: Cornerstone OnDemand) היא חברת תוכנה אמריקאית לניהול משאבי אנוש.

מטה החברה יושב בסנטה מוניקה, קליפורניה.

היסטוריה
--------

החברה נוסדה בשנת 1999 על ידי שלושה שותפים, אדם מילר (המשמש גם כמנכ"ל החברה), פרי וולאק וסטיבן סימור, ונקראה בתחילה CyberU.

בשנת 2007 היא גייסה 32 מיליון דולר בסבב גיוס ראשון שהובל על ידי שתי קרנות: Bessemer Venture Partners ו Bay Partners.

בשנת 2011 החברה גייסה 136.5 מיליון דולר בהנפקה ראשונית לציבור בבורסת הנאסד"ק (IPO). בשנת 2021 נרכשה החברה על ידי קרן השקעות פרטיות Clearlake Capital Group.

ב- 2012 היא רכשה את חברת Sonar6, חברת ענן לניהול גיוס לעסקים קטנים ב 14 מיליון דולר.

באוקטובר 2014 היא רכשה את חברת Evolv, חברה לניתוח נתונים ב 42.5 מיליון דולר.

לקורנרסטון יש אלפי לקוחות בניהם: Hitachi, Princess Cruise lines, Ohio State University and Fruit of the Loom ועשרות מיליוני משתמשים ב 191 מדינות בכ-40 שפות.

ב-2017 נבחרה החברה לאחת מ-25 מקומות העבודה הטובות ביותר לעבוד בהם באזור מפרץ סן פרנסיסקו.

לקורנרסטון קרן חדשנות שמשקיעה בחברות סטרט אפ בתחום משאבי אנוש. היא השקיעה עד כה במספר חברות ביניהם: One Month, Rallyteam, Strive וWorkpop.

מוצרים
------

החברה מפתחת ומשווקת מספר מודולים שבנויים על בסיס הפלטפורמה של קורנרסטון.

* ניהול תיקי עובדים (HR Core)
* ניהול גיוס וקליטת עובדים (Recruitment)
* מערכת לניהול למידה (LMSׂׂׂ)
* הערכת עובדים (Performance)

לחברה יש פלטפורמת פיתוח המיועדת בעיקר לאינטגרציות הנקראת Cornerstone Edge.

קורנרסטון בישראל
----------------

מנכ״ל לקורנרסטון ישראל- אורן יצחקי שהקים את החברה בישראל

לקורנרסטון פעילות בישראל המיוצגת על ידי חברת מטריקס וטלנטק. החברה מחזיקה מרכז פיתוח ותמיכה ברמת החייל בתל אביב.

בין לקוחותיה בישראל: חברת השילוח UPS, נובל אנרג'י ECI, NICE .

קישורים חיצוניים
----------------

* אתר האינטרנט הרשמי של קורנרסטון און-דימנד
* קורנרסטון און-דימנד, באתר Crunchbase (באנגלית)

* קורנרסטון און-דימנד, באתר EDGAR של הודעות ל-SEC (באנגלית)

הערות שוליים
------------

1. ↑  "A Cornerstone of the Cloud". *Real Money* (באנגלית אמריקאית).
2. ↑  "UPDATE 1-Cornerstone OnDemand raises $136.5 mln in IPO". *Reuters*. 2011-03-17.
3. ↑  "The 25 Best Workplaces in the Bay Area". *Fortune* (באנגלית).
4. ↑  Cornerstone OnDemand Invests In Four Companies - socaltech.com, www.socaltech.com
5. ↑  Edge, www.cornerstoneondemand.co.uk
6. ↑  "מטריקס תייצג בישראל את פתרון Cornerstone לניהול משאבי אנוש בענן". *אנשים ומחשבים*. 2015-03-09. נבדק ב-2018-02-16.
7. ↑  "מטריקס הטמיעה מערכת HR של CornerStone בנובל אנרג'י". *אנשים ומחשבים*. 2016-05-16. נבדק ב-2018-02-16.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0465 3527

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קורנרסטון און-דימנד"**.
**WWE Raw**, המכונה גם "**Monday Night Raw**", או בפשטות "**Raw**" היא תוכנית טלוויזיה של היאבקות מקצועית שבועית המשודרת ברשת USA Network ובישראל בערוץ ספורט 1, ומופקת על ידי ארגון ההיאבקות הבידורי WWE, התוכנית נחשבת לאחד משני "מופעי הדגל של ה-WWE", יחד עם "SmackDown", המציג קרבות היאבקות ועלילות מפותלות המוצגות על ידי שלל דמויות מתאבקים.

היסטוריה
--------

### התחלת השידורים

בשנת 1993 החל ה-WWE לשדר אחת לשבוע פרק בתוכנית מאולם הומה קהל. התוכנית הועברה בשידור ישיר בניגוד לתוכניות היאבקות בעבר אשר הוקלטו ועברו עריכה.

### מלחמת הרייטינג בתחום ההיאבקות

באמצע שנות ה-90 של המאה ה-20, ארגון ה-WCW בבעלותו של טד טרנר הפיק תוכנית טלוויזיה שבועית משלו אשר נקראה "Monday Nitro", תוכנית זו הועברה בשידור חי באותו שעות מול Raw של ה-WWE ובכך החלה מלחמת רייטינג בין שתי חברות ההיאבקות המתחרות. מלחמה זו ידועה גם בשם "מלחמת ערבי שני(אנ')".

ה-WCW החל לרכוש מתאבקים רבים מהמתחרה, ה-WWE, ובכך כוחם התאזן והמאבק על קהל הצופים היה צמוד ביותר.

במהלך 1996, הכוכבים הראשיים של Monday Nitro, האלק הוגאן, קווין נאש וסקוט הול הודיעו על הקמת קבוצת ה-nWo והכריזו שישתלטו על ארגון ה-WCW. עלילה בדיונית זו גרמה לעלייה רבה ברייטינג של התוכנית מה שהביא אותה להוביל על פני Raw במשך 85 שבועות רצופים.

אריק בישוף, שהיה מנהל התחרויות של ה-WCW, ניצל את העובדה שחלק משידורי Raw היו מוקלטים כדי לגלות לקהל הצופים ב-Nitro את תוצאות הקרבות והאירועים שהיו ב-Raw באותו ערב, וזאת כדי למנוע מצופים לעבור ערוץ ולצפות ב-Raw.

באפריל 1998 לאחר מופע הרסלמניה 14 של ה-WWE תמונת המצב במלחמת הרייטינג השתנתה כאשר Raw גברה על Nitro בכמות הצופים, וזאת בעקבות העלילות של ה-WWE שהפכו ליותר "חצופות" ו"בועטות", וכללו בין היתר גסויות, קטטות אלימות ומערכונים מבדרים שצחקו על ה-WCW. לעומת זאת, ה-WCW לא שינתה הרבה בתקופה זו. ה-WWE החלו לקדם כוכבי היאבקות חדשים ופופולריים במיוחד כמו "סטון קולד" סטיב אוסטין, טריפל H, דה רוק, אנדרטייקר ועוד.

בינואר 1999, התרחש אחד מהאירועים הבולטים של מלחמת הרייטינג בתחום ההיאבקות, כאשר Nitro סיפרו בשידורם על הזכייה הצפויה של מיק פולי באליפות ה-WWE ב-Raw. גילוי זה גרם ליותר מחצי מיליון צופים לעבור לצפות ב-Raw.

ה-WCW החלו לאבד צופים ולהפסיד כסף רב ולבסוף הארגון קרס בשנת 2001. במרץ של אותה שנה ה-WWE הכריזו על קנייתה של ה-WCW והתוכניות Raw ו-Nitro שודרו בו זמנית. לאחר מכן הכריז הבעלים של ה-WWE, וינס מקמהן, על ניצחון במלחמת הרייטינג.

### הפיצול

בשנת 2002, הוחלט לחלק את ה-WWE לשתי תוכניות שונות, עם יצירת תוכנית חדשה בשם SmackDown, שתשודר ביום חמישי. Raw לעומת זאת שנחשבת לתוכנית הדגל של הארגון תישאר באותו יום ובאותה שעה, אך תאבד מספר לא מבוטל של מתאבקים לטובת SmackDown וזאת בעקבות תופעת ריבוי המתאבקים ב-WWE שנוצרה לאחר שהחברה רכשה את ארגוני ה-WCW וה-ECW יחד עם כוכביהם.

נקבע שלכל תוכנית יש סגל מתאבקים משלה, תארים משלה ועלילות שונות. לאחר שאלוף ה-WWE באותה התקופה, ברוק לסנר עבר ל-SmackDown יחד עם חגורת האליפות, הוחלט ליצור תואר אליפות חדש ל-Raw, שנותרה ללא אליפות עולם ראשית.

קישורים חיצוניים
----------------

ויקישיתוף מדיה וקבצים בנושא **WWE Raw** בוויקישיתוף
* 

* אתר האינטרנט הרשמי של WWE Raw
* WWE Raw, ברשת החברתית פייסבוק

* WWE Raw, ברשת החברתית אקס (טוויטר)

* "WWE Raw", במסד הנתונים הקולנועיים IMDb (באנגלית)

* "WWE Raw", באתר Hulu סדרות (באנגלית)

* "WWE Raw", במסד הנתונים הקולנועיים KinoPoisk (ברוסית)
**בנופי פאי** הוא פאי אנגלי העשוי קלתית אפויה או עשויה קרמבל ביסקוויטים וחמאה, עם מלית הכוללת בננות, שמנת וטופי המבושל מחלב מרוכז או ריבת חלב. חלק מגרסאות הבנופי מכילות שוקולד, קפה או שניהם גם יחד.

שם הקינוח הוא הלחם בסיסים של המרכיבים העיקריים שלו - בננה וטופי.

המצאת הבנופי פאי מיוחסת לנייג'ל מקנזי ואיאן דאודינג, השף והבעלים של מסעדת "הנזיר הרעב" הממוקמות בג'ווינגטון שבמזרח סאסקס בבריטניה. לטענתם הפאי פותח בשנת 1971, ומושפע ממנה אמריקאית בשם "בלומ'ס קופי טופי פאי". המנה זכתה לפופולריות כה רבה במסעדה עד כי הם "לא יכלו להוריד אותה מהתפריט". המתכון פורסם בספר הבישול של מקנזי שיצא בשנת 1974, והודפס שוב ב-1997.

בשנת 1984 הועלו מספר טענות בארצות הברית לפיהן השילוב של פאי בננה וטופי הוא אמריקאי ולא בריטי. בתגובה הציע מקנזי פרס בגובה 10,000 ליש"ט למי שיפריך את טענתו שהוא ודאודינג הם ממציאי המנה. איש לא הפריך את הטענה. מאז, המילה "בנופי" נקלטה בשפה האנגלית ומשמשת לתיאור כל מנה המשלבת בננה וטופי. מתכון העוגה אומץ על ידי מסעדות רבות ברחבי העולם, בעיקר מסעדות הודיות, והוא נחשב כיום ל"קינוח הודי מסורתי".

קישורים חיצוניים
----------------

ויקישיתוף מדיה וקבצים בנושא **בנופי פאי** בוויקישיתוף

הערות שוליים
------------

1. ↑  אתר למנויים בלבד שגיא כהן, האם "מא פאו" היא מסעדה בהרצה או פשוט הלצה?, באתר הארץ, 5 בינואר 2017.
מעבר דרייק
תרשים עומק ומליחות המים במעבר דרייק
**מעבר דרייק** הוא מצר ים באורך 800 קילומטרים בין הנקודה הדרומית ביותר של אמריקה הדרומית בכף הורן, צ'ילה לאיי שטלנד הדרומיים הסמוכים ליבשת אנטארקטיקה. בנקודה זו, מתמזגים החלק הדרום-מערבי של האוקיינוס האטלנטי והחלק הדרום-המזרחי של האוקיינוס השקט והוא ממשיך דרומה לעבר האוקיינוס הדרומי.

המצר נקרא על שמו של יורד הים ומגלה הארצות האנגלי פרנסיס דרייק.

מאפיינים וחשיבות
----------------

מעבר דרייק הוא המצר הרחב ביותר (רוחבו בחלק הצר ביותר הוא 820 קילומטרים), והעמוק ביותר בכדור בארץ (כ-5 ק"מ). הוא מהווה את נקודת החיבור בין שלושת האוקיינוסים (האטלנטי, השקט וההודי) באמצעות הזרם הסירקומפולארי האנטארקטי (אנ'). כך למעשה מתבצעים בו חילופין בקנה מידה גדול של מים, טמפרטורה, מליחות, ופחמן, וכך למעשה הוא משפיע על האקלים העולמי.

בעלי חיים
---------

באזור נמצאים כמעט כל מיני הלווייתנאים, וכן מינים רבים של עופות, כמו יסעוריים ואלבטרוסיים.

תנאי שייט
---------

באזור מנשבות רוחות מערביות חזקות ובלתי פוסקות. רוחות אלה לא נתקלות במכשולים בדרך ולכן מפתחות מהירות גבוהה, לרוב כ-25-30 מ'/ש', כלומר אינדיקטורים לסערה של 10 נקודות. הסערות התכופות הקנו לאזור בעבר את השם חמישים חמושים.

גורם נוסף שמקשה מאוד על השייט באזור הוא הימצאות קרחונים וקרח נסחף. החלק הדרומי של המצר מאפריל עד נובמבר (עונת החורף בהמיספרה הדרומית) מכוסה בקרח. בקיץ, בדרום מצר דרייק, הקרח צף לעיתים קרובות, וקרח נסחף מגיע לחופי ארץ האש. ספינות המפליגות דרך מצר דרייק מהאוקיינוס האטלנטי לאוקיינוס השקט צריכות להתגבר על ההתנגדות החזקה של זרמי האוקיינוס המעגלי האנטארקטי.

תנאים אלה הופכים את השייט באזור לקשה במיוחד והוא אינו מפותח. לאחר שנבנתה תעלת פנמה, רוב האוניות עוברות דרכה בדרכן מהאוקיינוס האטלנטי לאוקיינוס השקט וחזרה. אם יש צורך להגיע לחלק הדרומי של דרום אמריקה כלומר להקיף אותה מדרום, המסלול המועדף הוא דרך מיצר מגלן שהוא רגוע ובטוח בהרבה.

קישורים חיצוניים
----------------

ויקישיתוף מדיה וקבצים בנושא **מעבר דרייק** בוויקישיתוף
* מעבר דרייק, באתר אנציקלופדיה בריטניקה (באנגלית)
* יומן מסע - מעבר דרייק באתר הידען

הערות שוליים
------------

1. ↑  מיצר דרייק - המקום הסוער ביותר על פני כדור הארץ, באתר Rubic Times

|  |  |
| --- | --- |
| בקרת זהויות עריכת הנתון בוויקינתונים | 
* GND: 4802484-3
* SUDOC: 15559804X
* VIAF: 316598157
* WorldCat (עם VIAF): 316598157

 |
"**Nobody Does It Better**" (בעברית: "**אף אחד לא עושה את זה טוב יותר**") הוא סינגל מאת הזמרת האמריקאית קארלי סימון, אשר שוחרר ביולי 1977. השיר שימש כשיר הנושא של הסרט "המרגלת שאהבה אותי", העשירי בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם, והיה מועמד לפרסים רבים. השיר נחשב עד היום לאחד משיריה הידועים ביותר של סימון, ולאחד משירי הבונד הטובים ביותר בכל הזמנים.

כתיבה
-----

השיר נכתב בידי היוצרת קרול באייר סאגר, והולחן בידי מרווין האמליש (שהחליף את המלחין המיתולוגי של הסדרה ג'ון בארי). סאגר לא חיבבה את השיר וטענה שמילותיו "ריקות להפליא". האמליש וסאגר החליטו להעניק את השיר לקארלי סימון, שהסכימה לבצע אותו אף על פי שבדרך כלל כתבה את רוב שיריה בעצמה.

זהו שיר הבונד השני בתולדות הסדרה, שאינו נקרא באותו שם כמו הסרט (אחרי We Have All the Time in the World, שיר הנושא של הסרט בשירות הוד מלכותה). עם זאתף מילות השיר כן כוללות את המילים "המרגל שאהב אותי".

קבלה
----

השיר שהה שלושה שבועות במקום השני בבילבורד הוט 100, ולא הצליח לעקוף את You Light Up My Life של דבי בון. הסינגל מכר למעלה ממיליון עותקים בארצות הברית, ולפיכך זכה למעמד של תקליט זהב מאיגוד תעשיית ההקלטות האמריקאי. השיר היה מועמד לפרס אוסקר לשיר המקורי הטוב ביותר ולפרס גלובוס הזהב לשיר המקורי הטוב ביותר, אולם הפסיד את שתיהן ל-You Light Up My Life. השיר הגיע למקום ה-67 ברשימת מאה שנים... מאה שירים אשר ריכזה את 100 השירים הגדולים ביותר בתולדות הקולנוע.

אין חולק על כך שהשיר הוא אחד משירי הבונד הטובים ביותר, אולם ישנה מחלוקת באשר למיקומו המדויק ביחס לשאר שירי הבונד. הרולינג סטון הכתיר אותו כשיר השלישי הטוב ביותר, הבילבורד כשני הטוב ביותר, וה-USA Today הכתיר אותו כטוב ביותר.

השיר הפך לאחד השירים הידועים ביותר של סימון, שאף קראה לאלבום האוסף שלה משנת 1999 בשם The Very Best of Carly Simon: Nobody Does It Better. לשיר בוצעו קאברים בהופעה חיה בידי סלין דיון ולהקת רדיוהד.

קישורים חיצוניים
----------------

* 
* מידע על היצירה "Nobody Does It Better" באתר מיוזיק בריינז

* מידע על הקומפוזיציה "Nobody Does It Better" באתר AllMusic

* גרסאות נוספות ל"Nobody Does It Better" באתר SecondHandSongs

הערות שוליים
------------

1. ↑  באנגלית, את המילה Spy ניתן לתרגם גם כ"מרגל" וגם כ"מרגלת", ומכיוון שבסרט ישנם גם מרגלת וגם מרגלת (ג'יימס בונד ואניה אמסובה, בחרו המתרגמים לעברית לקרוא לסרט "המרגלת שאהבה אותי". עם זאת, בספר שעליו מבוסס הסרט אין מרגלת אלא רק מרגל, כך שהתרגום הנכון הוא "המרגל שאהב אותי". גם בשפות אחרות תורגם שם הסרט כך, למשל בגרמנית נקרא הסרט Der Spion, der mich liebte (der היא צורת פנייה לזכר). גם בשיר של סימון ישנה התייחסות מפורשת מפיה של אשה ל"מרגל".
2. ↑  "Carly Simon, 'Nobody Does It Better' (1977) – The Top 10 James Bond Theme Songs"
3. ↑  "Top 10 James Bond Theme Songs Ever".
4. ↑  "James Bond theme songs: We rank the exceptional and unremarkable, from Adele to Madonna"
5. ↑  "On the scene: Celine Dion live in Las Vegas"
6. ↑  & Worst James Bond theme covers"

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: bc9f1b92-d8ea-399f-be22-bb1f2c67af24

 |
**אינדוסוכוס** (שם מדעי: ***Indosuchus***; מיוונית עתיקה: תנין הודי) הוא סוג של דינוזאור תרופוד שהשתייך למשפחת האבליזאוריים. הוא חי בהודו של הקרטיקון העליון לפני 70 עד 66 מיליון שנה, עד להכחדת הקרטיקון הגדולה. הסוג תואר ב-1933 בידי החוקרים פרידריך פון האון (אנ') וצ'ארלס אלפרד מטלי (אנ'). הם מצאו את מאובני הדינוזאור בתצורת למטה (אנ'), על יד העיר ג'אבלפור שבמאדהיה פרדש, הודו. הממצאים כללו 3 גולגולות בעלות קצה קדמי בולט מעט קוצני.

האינדוסוכוס הגיע לאורך 7 מטרים ומשקל של מעל 1.2 טונות ועל פי חוקרים אחרים הגיע לאורך 9.7 מטר ולמשקל של 2.3 טונות. הוא היה טורף דו-רגלי בעל זרועות זעירות ולסתות רחבות וקצרות שהותאמו לנגיסה חזקה.

בשל הממצאים המועטים של האינדוסוכוס הוא נחשב במשך שנים לחבר בקבוצת האלוזאורים, אך ב-1964 קושר לקבוצת הטירנוזאורים, ורק ב-1986 שויך למשפחת האבליזאוריים, בידי החוקר הארגנטינאי חוסה בונפרטה, עקב מבנה עצמות הדומה לזה של הקרנוטאורוס.

קישורים חיצוניים
----------------

ויקישיתוף מדיה וקבצים בנושא **אינדוסוכוס** בוויקישיתוף
* אינדוסוכוס, באתר האנציקלופדיה של החיים (באנגלית)
* אינדוסוכוס, באתר GBIF (באנגלית)
**מרדכי (מוטי) מוסקל** (9 בינואר 1953 - 13 ביוני 1995) היה קצין צה"ל בדרגת אלוף-משנה. שירת כמפקד החטיבה הדרומית באוגדת עזה וכסגן מפקד אוגדה 91.

ביוגרפיה
--------

מוסקל נולד בבית דגן, בנם של חנה ואריה, ניצולי השואה. בגיל 10 עבר עם משפחתו לראשון לציון ולמד בבית ספר "בארי". בתיכון למד בבית הספר החקלאי כדורי. התגייס לצה"ל בנובמבר 1972 במסגרת גרעין נח"ל ששירת בקיבוץ מלכיה. הוא יצא לקורס מ"כים, במהלך הקורס פרצה מלחמת יום הכיפורים, ומוסקל נשלח עם חניכי הקורס להגנה על מעוז בודפשט. לאחר המלחמה הדריך בקורס מכ"ים (גדוד 906) ויצא לקורס קצינים. הוא שירת כמפקד מחלקה בגדוד 908 של הנח"ל, כמפקד פלוגה בבסיס ההדרכה ומפקד פלוגת מסלול בני משקים. שימש קצין אג"ם בענף אימוני חי"ר בבאלי"ש וכסמג"ד בגדוד ביטחון שוטף בבקעת הירדן. ב-1981 יצא ללימודים בפו"ם, במהלך הלימודים פרצה מלחמת לבנון הראשונה, מוסקל הצטרף לסגל כוחות מהנח"ל שלחו בגזרה המערבית ובמחנה הפליטים ראשידיה (אנ'). ב-10 ביוני מונה למפקד גדוד 932 שמפקדו נפצע בקרב עין זחלתא, שירת בתפקיד עד סוף החודש במהלכו הוביל את הגדוד בלחימה עד כביש ביירות-דמשק. לאחר הקמת חטיבת הנח"ל שימש קצין אג"ם במטה החטיבה. 

ב-1986 סיים את לימודיו בפו"ם ומונה למפקד גדוד נח"ל 908, בתפקידו הבא שימש סגן מפקד חטיבה 769 בלבנון ולאחר מכן שימש קצין אג"ם של אוגדה 91. לאחר שקודם לדרגת אלוף-משנה מונה למפקד מחנה 80. ב-1990 מונה למפקד החטיבה הדרומית באוגדת עזה, האחראית על ח'אן יונס ומחנות הפליטים באזורה. הוא סיים לימודים במכללה לביטחון לאומי ותואר שני במדע המדינה באוניברסיטת חיפה. לאחר הלימודים שירת כסגן מפקד אוגדה 91 בגבול הצפון. בתפקידו הבא היה אמור לשרת כנספח צה"ל בסקנדינביה, אך לפני יציאתו לשליחות נפטר מדום לב.

חיים אישיים
-----------

מוסקל היה נשוי לנחמה ואב לשלושה בנים.בנו בן, נשוי ל מיכל ינאי, בנו, דור, נמנה עם שלישיית ערוץ הכיבוד.

קישורים חיצוניים
----------------

* קורות החיים של מרדכי מוטי מוסקל, באתר "יזכור" של משרד הביטחון
* 

| מפקדי החטיבה הדרומית באוגדת עזה  |
| --- |
| 

|  |
| --- |
| יצחק אברכהן • מוטי מוסקל • מעד'א חסבאני • אייל שליין • אסף שביט • ליאור שלו • עימאד פארס • שלמה דגן • פינקי זוארץ • אבי פלד • שלומי דהן • מרדכי כהנא • טל חרמוני • עמוס הכהן • דדו בר כליפא • קובי הלר • לירון בטיטו • טל אשור • אסף חממי • טל אשור |

 |
ה**דלמטי** הוא גזע של כלב הבית, המשמש ככלב ציד. מקור שמו באזור מוצאו, אזור דלמטיה שבקרואטיה של ימינו.

מבנה כללי
---------

זהו גזע פופולרי בגודל בינוני בעל מבנה גוף שרירי וסיבולת גבוהה. פרוות הדלמטים קצרה, קשה וצפופה. פרוותם בצבע לבן ועליה נקודות שחורות, אך לעיתים חומות. צבע האף והעיניים חום או שחור, בהתאם לצבע הנקודות. גורי הדלמטי נולדים לבנים לחלוטין. עם הזמן, בשל הופעת כתמים שחורים (או חומים) על העור, הפרווה משנה את צבעה בהתאם. במשך כל חייהם, כתמים חדשים ימשיכו להופיע על הכלבים הדלמטיים, אם כי אחרי הגיעם לבגרות מינית קצב הופעת הכתמים יואט בהרבה. תוחלת חייו של הדלמטי היא מעשר עד 13 שנים, אך עם טיפול מסור, ככל הכלבים, חייהם יכולים להיות ארוכים יותר.

אופי
----

הדלמטי הוא כלב אנרגטי ביותר וזקוק לאימון רב. הוא ממושמע ובדרך כלל קל לאילוף, סקרן, כלב משפחה פופולרי, אוהב ילדים ונאמן לבעליו. הדלמטי רגיל לחברת בני אדם, ולעיתים ללא חברה הוא עלול להיכנס לדיכאון. יש לשמור עליו בסביבה שאינה סואנת על מנת שלא ירוץ אחר מכוניות ויידרס.ואוהב בולבולים של גברים

בריאות
------

הדלמטי הוא גזע מאוד עתיק. בריאותם טובה באופן כללי, אף על פי שיש נטייה גדולה יותר בגזע זה לחירשות. מרביעי הגזע לא שמו לב בתחילה למחלה זו והם יצאו מתוך ההנחה שהכלבים טיפשים. מדענים גילו שקיים קשר בין בעלי חיים חירשים לבין היותם לבקנים וזו אותרה כבעיה גנטית. בימינו מרביעים כלבים ששומעים בשתי אוזניהם, על אף שכלבים הסובלים מחירשות באוזן אחת או בשתי האוזניים עדיין יכולים להיות חיות מחמד מוצלחות. נמצא גם קשר בין חירשות לבין צבע העיניים - דלמטיים כחולי עיניים בעלי סבירות גבוהה יותר לסבול מחירשות מאשר דלמטיים חומי עיניים.

בעיות נוספות הקשורות לכלבים גדולים ככלל, ולכלבי ציד בפרט הן בעיות אגן. בעיות מסוג זה מופיעות לראשונה בגיל מתקדם, והן מאופיינות בכיווץ שרירים לאחר הישארות בתנוחה מסוימת לזמן רב, כגון שינה או ישיבה. הכלב אינו מסוגל להזיז את שרירי האגן, מאחר שהם נוקשים. לאחר פעילות מוטורית קצרה השרירים מתרחבים והכאב נעלם כלא היה.

אזכורים תרבותיים
----------------

ב-1961 הפיקה חברת דיסני סרט הנפשה מפורסם על כלבים דלמטיים בשם "על כלבים וגנבים", הזוכה לפופולריות רבה עד היום, ולמספר סרטים חדשים שנעשו בהשראת סרט זה, כגון "101 כלבים וגנבים" וקרואלה.

קישורים חיצוניים
----------------

ויקישיתוף מדיה וקבצים בנושא **דלמטי** בוויקישיתוף
* דלמטי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007540968905171
* BnF: cb12092098b (data)
* LCCN: sh85035529
* NKC: ph187973

 |
**עימאד** (בפרסית: **عماد**, משמעות: עמוד) הוא טיל בליסטי לטווח בינוני המונע בדלק נוזלי, תוצרת משרד ההגנה האיראני. לטיל טווח הנאמד בכ-2,500 ק"מ. הטיל הוצג לראשונה ב-11 באוקטובר 2015 על ידי שר ההגנה האיראני חוסיין דהקאן. הטיל נכנס לשירות מבצעי בשנת 2016[דרוש מקור] ומשמש יחידת הטילים של חיל האוויר של משמרות המהפכה.

איראן ביצעה שימוש בטיל זה במהלך המתקפה על ישראל בפברואר 2024[דרוש מקור].

טיל העימאד מסוגל לשאת ראש קרב של 750 ק"ג ואף ראש קרב גרעיני. מכיל אמצעי ניווט והנחיה משופרים ההופכים אותו לטיל לטווח הבינוני הראשון באיראן בעל יכולת פגיעה מדויקת של כ-500 מטר. זאת בניגוד לטילי השיהאב בעלי טווח דומה אך לעומתו דיוק של כ-2,000 מטרים. הוא עושה זאת באמצעות יכולת תמרון הנמצאת בקצהו הקוני. יכולת תמרון זו גם מהווה מנגנון להתמודדות מול מערכות הגנה אוויריות ונגד טילים.

אנטוני קורדסמן, חוקר במרכז ללימודים אסטרטגיים ובין-לאומיים בוושינגטון, כתב מאמר הנוגע לטיל, בו ציין כי הוא מעריך שהטיל הוא גרסה של טיל השיהאב-3.

בדצמבר 2015, פורסם בעיתון וול סטריט ג'ורנל כי ארצות הברית צפוי להטיל סנקציות על איראן בטענה שהפרה את החלטה 1929 של מועצת הביטחון של האו"ם משנת 2010, כשביצעה ניסוי בטיל הבליסטי. מדובר בסנקציות הראשונות שיוטלו על איראן לאחר הסכם המעצמות על תוכנית הגרעין האיראנית.

ראו גם
------

* סג'יל (טיל)
* שיהאב-3

קישורים חיצוניים
----------------

ויקישיתוף מדיה וקבצים בנושא **עימאד** בוויקישיתוף
* תיעוד: הטיל האיראני החדש, שמסוגל לפגוע בכל מטרה בישראל, באתר וואלה!‏, 11 באוקטובר 2015
* תמונות מניסוי השיגור של הטיל

הערות שוליים
------------

1. ↑  Iran tests new precision-guided ballistic missile, רויטרס 11 באוקטובר 2015
2. ↑  "The latest intermediate-range ballistic missiles Iran called "Emad" was tested", farsnews.ir
3. ↑  "Successful test of the Emad missile", www.seratnews.ir
4. ↑  Center For Strategic & International Studies
5. ↑  הסכם הגרעין בסכנה: ארה"ב מתכננת סנקציות חדשות על איראן, באתר ynet, 31 בדצמבר 2015

| איראןאיראן רקטות וטילים בליסטיים איראניים |
| --- |
| משתמשים | משמרות המהפכה האסלאמיתמשמרות המהפכה האסלאמית משמרות המהפכה האסלאמית • חזבאללהחזבאללה חזבאללה • חות'יםחות'ים חות'ים | סמל איראן |
| רקטות | M-302 • זלזאל (1 • 2 • 3) • נאזעאת |
| טילים בליסטיים | 

|  |  |
| --- | --- |
| טקטי (עד 300 ק״מ) | הורמוז 2 • ח'ליג' פארס • טונדאר-69 • פאתח 110 • רעד • שיהאב-1 |
| טווח קצר (עד 1,000 ק״מ) | דזפול • זולפיקאר • סאמן • פאתח 313 • רעד-500 • קיאם-1 • שיהאב-2 |
| טווח בינוני (עד 5,000 ק״מ) | ח'וראמשהר • עימאד • עשוראא • פאז'ר-3 • קאדר-110 • שיהאב-3 |
| בין יבשתיים (5,000+) | BM-25 מוסודאן • סג'יל |

 |
| משגרי לוויינים | סאפיר • סימורג • קאסד |
**אוטיכיוס מאלכסנדריה** (ביוונית: Εὐτύχιος; בערבית: سعيد بن البطريق, סעיד בן אל-בטריק; 10 בספטמבר 877 – 12 במאי 940) היה הפטריארך המלכיתי (יווני אורתודוקסי) של אלכסנדריה. הוא ידוע בהיותו אחד הסופרים המצרים הנוצריים הראשונים שהשתמשו בשפה הערבית. כתביו כוללים את הכרוניקה נזם אל-ג'אוהר (*Nazm al-Jawhar,* "שורת התכשיטים"), הידועה גם בכותרתה הלטינית "האנלים של אוטיכיוס" (*Eutychii Annales*).

חייו
----

אוטיכיוס נולד בפוסטאט (אנ') (קהיר העתיקה). אוטיכיוס בילה חלק ניכר מחייו כרופא (mutatabbib). תקופת חייו חפפה בערך את זמנו של ההיסטוריון אגאפיוס מהייראפוליס, אם כי אף אחד מהם אינו מציג ידיעה על האחר.

הוא לא ידע יוונית, אך הצליח לגשת לטקסטים יווניים בתרגומים קיימים לסורית.

בשנת 932 הוא הפך לפטריארך המלכיתי של אלכסנדריה בגיל 60. מכיוון שמעולם לא כיהן בתפקיד פקידותי, מינויו נתקל בהתנגדות ניכרת, שנמשכה עד סוף חייו. מינויו נבע כנראה מהשפעת השליטים המוסלמים.

חיבוריו
-------

 הכרוניקה של אוטיכיוס בצרפתית.
החיבור החשוב ביותר שלו הוא "נזם אל-ג'אוהר", כרוניקה עולמית, אותה החל לפני שהפך לפטריארך, והקדישה לאחיו. החיבור מתחיל עם בריאת העולם, ומגיע עד לזמנו של אוטיכיוס. חיבור זה הוא מקור רב ערך לאירועים בפרס לפני עליית האסלאם והשליטים הסאסנים המאוחרים יותר. עבור אירועים לאחר עליית האיסלאם, אוטיכיוס עושה שימוש במקורות מוסלמיים. הוא גם הסתמך על חומר אגדי והגיוגרפי.

ההיסטוריה עובדה ונמשכה עד שנת 1028 על ידי יחיא בן סעיד (אנ'), ובצורתה זו היא נודעה באנטיוכיה ולאחר מכן באירופה; אבל היא המשיכה להתרחב ולהיות מופצת בצורה שונה זו. נעשו ממנה עותקים רבים. אולם החתימה אותרה לאחרונה בהר סיני (*Sinaiticus Arabicus* 582). ההתחלה והסוף של כתב היד חסרים, אך הם ניתנים לשחזור מהעתקים.

חיבורים נוספים של אוטיכיוס הם ספר על רפואה וחיבור אפולוגטי. כתב יד של הספר נמצא בחלב, אם כי לא פורסם. החיבור עדיין לא נמצא.

* "Eytychius (933–940)". Official web site of the Greek Orthodox Patriarchate of Alexandria and All Africa. נבדק ב-2011-02-07.
* Fortescue, Adrian (1909). Eutychius, Melchite Patriarch of Alexandria. In *Catholic Encyclopedia,* **5.** New York: Robert Appleton Company.

קישורים חיצוניים
----------------

* תרגום לאנגלית בתהליך של חלקים מהאנלים - ב-Roger-Pearse.com
בוליו (בספרדית: Bolillo כפי שמכונה במקסיקו; או **pan francés**; כפי שמכונה במרכז אמריקה, שפירושו "לחם צרפתי") הוא סוג של לחם מלוח המיוצר במקסיקו ובמרכז אמריקה. זהו וריאציה של הבגט, אך קצר יותר באורכו ולעתים קרובות נאפה בתנור אבן. הלחם הובא למקסיקו סיטי בשנות ה-60 של המאה ה-19 על ידי להקת הטבחים של מקסימיליאן הראשון, קיסר מקסיקו והפופולריות שלו התפשט במהירות ברחבי המדינה.

מאפיינים

אורך הלחם בערך 15 ס"מ, צורתו אובלית (בדומה לכדור של הפוטבול), עם קרום פריך וחלק פנימי רך המכונה מיגאהון (migajón) כלומר פירור. זהו המרכיב העיקרי לטורטות (לחם משוטח) ולמולטים (כריך פתוח). יש לו חתך מלמעלה שנעשה בסכין אופה (סכין גילוח עם ידית). החתך מאפשר פליטת אדים מתוך הלחם בזמן האפייה והתרחבות לחם מבלי לפוצץ את כרומו. וריאציה של הבוליו היא ה-telera, שהוא מאוד דומה, אבל במקרה זה בדרך כלל רך יותר וכטרנד נוכחי מתוק יותר. וריאציות אחרות כוללות בולילוס העשויים ממרכיבים חלופיים כגון חיטה מלאה, נבט חיטה או פשתן.

שמות
----

 
הבוליו הוא וריאציה של הבגט ולכן לעתים קרובות יש לו שמות בשפה המקומית המשקפים זאת. בגוודלחרה ובסונורה, הם נקראים בירוטס אשר עשויים לעתים קרובות עם מחמצת. בצפון מקסיקו, הם ידועים גם כבוליו וגם כפאן בלנקו, בעוד שבצפון מזרח מקסיקו הוא ידוע כפאן פרנצס (לחם צרפתי). בסינלואה הם נקראים טורצידו ובירוטה. במרכז אמריקה, במיוחד באל סלבדור, הוא ידוע גם בשם פאן פרנצס ובגואטמלה ידוע בשם פירוחו. בפנמה, סוג לחם דומה אך ארוך יותר, ידוע בשם פלאוטה (חליל) בעוד פאן פרנצס מתייחס לבגט הצרפתי הדק יותר והפריך יותר. בברזיל מכינים לחם דומה ומוכר בשם pão francês או pão de sal ("לחם מלח"). בפיליפינים, לחם דומה נוסף שמקורו בבגט ידוע בשם פאן דה סאל (כלומר "לחם של מלח").

שימושים
-------

הבוליו הוא הלחמנייה האופיינית המשמשת לנקניקיות סונוראן (Sonoran hot dog).

לקריאה נוספת
------------

* לחמנייה צרפתית

הערות שוליים
------------

1. ↑  "I am packing my own Torta…". *Pati Jinich*. 11 ביוני 2009. אורכב מ-המקור ב-2016-04-19. `{{cite web}}`:  (עזרה)
2. ↑  "Tucson's Savory Invention: The Sonoran Hot Dog". *NBC News* (באנגלית). נבדק ב-2023-03-03.
**אטלס השפות בסכנת הכחדה בעולם** (נקרא גם: **הספר האדום של השפות בסכנת הכחדה**) הוא סדרת פרסומים המתפרסמת על ידי ארגון אונסקו ובו רשימה מקיפה של השפות העומדות בסכנת הכחדה בעולם.

היסטוריה
--------

בשנת 1992 במהלך "הקונגרס הבינלאומי של הבלשנים (CIPL)" שנערך בקנדה דנו מיטב בלשני העולם בנושא: "שפות בסכנת הכחדה" וכתוצאה מכך החליטו להקים את "ועדת השפות בסכנת הכחדה". באותה השנה קיימה הוועדה קיימה פגישה בינלאומית בפריז, צרפת כדי להציג את הנושא בפני העולם וליזום פעולה נרחבה לכך. פגישה זו נחשבה חשובה מספיק כדי שתוכל להיות תחת סמכות של ארגון אונסקו. ביוזמתו של סטפן וורם החליטה הוועדה להקים את: "מרכז המחקר לשפות נכחדות" ואת "המסלקה הבינלאומית לשפות בסכנת הכחדה (ICHEL)" ולפרסם את "אטלס השפות בסכנת הכחדה בעולם" על סמך הנתונים שאספה. הבלשן היפני שיגרו צוצ'ידה היה אמור להקים את מרכז המחקר וכך בשנת 1994 הוקמה באוניברסיטת טוקיו הוועדה שעסקה בכך עם טאסאקה צונודה בתפקיד המנהל הראשי. בינתיים הדיווחים הראשוניים על שפות בסכנת הכחדה כבר נאספו והועברו אל אונסק"ו על ידי מומחים אזוריים בשנת 1993 ואלה הועברו לאחר מכן אל המסלקה שהוקמה שדאגה להקים אתר אינטרנט עבור אטלס השפות בסכנת הכחדה בעולם שבו יוכלו לעסוק במחקר ולימוד ומאז אותה שנה היא ממשיכה להתעדכן באופן קבוע ולייצר סימון קטלוגי עבור שפות חדשות שהתגלו ואותרו. בפברואר 2009 השיק אונסקו מהדורה מקוונת של האטלס שנפתח לציבור המכיל מידע רב יותר ממהדורות דפוס קודמות ומציעה למשתמשים אפשרות לספק משוב מקוון לאור העדכון המתמיד שלה באינטרנט.

ראו גם
------

* שפה בסכנת הכחדה
* האטלס העולמי של מבני השפות

קישורים חיצוניים
----------------

* 

* אתר האינטרנט הרשמי של אטלס השפות בסכנת הכחדה בעולם
**כריסטיאן קמרגו** (באנגלית: **Christian Camargo**; נולד ב-7 ביולי 1971) הוא שחקן, תסריטאי ובמאי קולנוע אמריקאי, ידוע בתפקידו בתור הרוצח הסדרתי "רוצח משאית הקרח" בסדרה "דקסטר" ובתור קולונל ג'ון קיימברידג' מהסרט "מטען הכאב".

ביוגרפיה
--------

נולד בתור **כריסטיאן מיניק** בניו יורק, בנם של זוג השחקנים ויקטוריה ווינדהאם וראלף קמרגו.
סיים את לימודיו בהצלחה מ"מכללת הוברט", משם המשיך לבית ספר לאומנויות במה "בית הספר ג'וליארד" ולהופעה אחת בברודוויי.
לאחר מכן נסע ללונדון ושם הרבה להופיע בתיאטרון הגלוב שבסאות' בנק, שם גם הכיר את אשתו, שחקנית התיאטרון ג'ולייט ראיילנס.
כשחזר לארצות הברית לקח חלק פעיל בהצגות תיאטרון בניו יורק בהן הופעה במחזה של ארתור מילר "כולם היו בני".

בשנת 2006 הופיע בעונה הראשונה של סדרת הדרמה "דקסטר" בתור רוצח סדרתי בשם "רוצח משאית הקרח" אשר רוצח זונות, מרוקן את דמן ומשאיר את גופותיהן חתוכות ועטופות באריזות במקומות ציבוריים, בהמשך הוא מתגלה כאחיו הביולוגי של הדמות הראשית דקסטר (מייקל סי הול).
ב-2009 שיחק בפעם השנייה תחת בימויה של קת'רין ביגלו (הראשונה הייתה בסרט "K-19") במותחן המלחמה "מטען הכאב".
בסרט גילם את קולונל ג'ון קיימברידג', חייל עילית מיחידת סילוק פצצות שנהרג במהלך פעילותו בעיראק ממטען צד. בשנת 2013 ביים וכתב את הסרט "יום וליל", שם כיכב בו לצד אליסון ג'ני וקייטי הולמס. ב-2017 השתתף בסדרת הדוקו-דרמה "לענה" בנטפליקס, בבימויו של ארול מוריס.

פילמוגרפיה
----------

### קולנוע

* מטען הכאב (2009)
* יום וליל (2013) - גם במאי ותסריטאי
* *She's Missing* ‏(2019)
* *Witch Hunt ‏(2021)*
* *The Last Manhunt* ‏ (2022)
* *Student Body ‏ (2022)*

### טלוויזיה

* לענה (2017)
* לראות (2019-הווה)

קישורים חיצוניים
----------------

ויקישיתוף מדיה וקבצים בנושא **כריסטיאן קמרגו** בוויקישיתוף
* כריסטיאן קמרגו, ברשת החברתית אקס (טוויטר)
* כריסטיאן קמרגו, ברשת החברתית אינסטגרם
* כריסטיאן קמרגו, באתר פינטרסט
* כריסטיאן קמרגו, במסד הנתונים הקולנועיים IMDb (באנגלית)
* כריסטיאן קמרגו, באתר AllMovie (באנגלית)
* כריסטיאן קמרגו, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb141611955 (data)
* GND: 1035821184
* ISNI: 0000 0000 7728 1307
* LCCN: no2010030561
* NLP: a0000001864620
* NTA: 392660547
* SUDOC: 185742572
* VIAF: 107458534
* WorldCat: lccn-no2010030561

 |
**גאורגי פדורוביץ' זכרוב** (ברוסית: **Гео́ргий Фёдорович Заха́ров**; 23 באפריל 1897 - 26 בינואר 1957) היה מפקד בכיר בצבא האדום אשר פיקד על ארמיות במהלך מלחמת העולם השנייה

ביוגרפיה
--------

### תחילת דרכו

זכרוב נולד ב-23 באפריל 1897 במחוז סאראטוב שבאימפריה הרוסית. ב-1915 התגייס לצבא האימפריה הרוסית בדרגת לייטננט. הוא לחם במלחמת העולם הראשונה בחזית המזרחית, וב-1916 סיים קורס קצינים. באוקטובר 1917 מונה למפקד גדוד, ובאוגוסט 1919 התגייס לצבא האדום, ולחם במלחמת האזרחים ברוסיה כמפקד פלוגה. ב-1923 סיים את קורס הקצינים ויסטראל, וב-1933 החל לשמש כמורה באקדמיה הצבאית פרונזה. ב-1936 מונה לראש מטה הקורפוס הראשון, ובמרץ 1937 מונה לסגן ראש מטה הקורפוס ה-19. ב-28 באפריל 1939 מונה לראש מטה המחוז הצבאי אורל, וב-4 בנובמבר של אותה שנה הועלה לדרגת פולקובניק, וב-4 ביוני 1940 הועלה לדרגת גנרל מיור.

### מלחמת העולם השנייה

 ערך מורחב – **מלחמת העולם השנייה**  

ב-22 ביוני 1941, יום הפלישה הגרמנית לרוסיה, הועבר זכרוב להיות ראש מטה הארמייה ה-22 והשתתף עמה בקרבות שונים כנגד הגרמנים ובין היתר בקרב סמולנסק. ב-16 באוגוסט של אותה שנה מונה לראש מטה חזית בריאנסק בפיקודו של אנדריי יריומנקו. במסגרת זו המשיך להילחם בקרבות סביב סמולנסק, ובמבצע טייפון. ב-7 באוקטובר 1941 נפצע יריומנקו ומיכאיל פטרוב מונה למפקד החזית. פטרוב נהרג ב-10 באוקטובר, וזכרוב מונה למפקד החזית, אשר הייתה כעת אוסף של יחידות שנחלצו אך בקושי מהכיתור הגרמני במבצע טייפון, ונמלטו לכיוון מוסקבה. ב-10 בנובמבר של אותה שנה הורה הסטאבקה על פירוק החזית. בדצמבר מונה זכרוב לסגן מפקד החזית המערבית והשתתף בקרב מוסקבה. במאי 1942 מונה לראש מטה חזית צפון הקווקז, וב-7 באוגוסט של אותה שנה מונה לראש מטה החזית הדרום-מערבית עד 30 בספטמבר. הוא השתתף בקרב סטלינגרד בתחילה כראש מטה חזית סטלינגרד, ובהמשך כסגן מפקד החזית. ב-20 בדצמבר 1942 הוא הועלה לדרגת לייטננט גנרל.

בינואר 1943 מונה זכרוב לסגן מפקד החזית הדרומית, וב-11 בפברואר של אותה שנה מונה למפקד הארמייה ה-51. ב-31 ביולי 1943 מונה למפקד ארמיית המשמר השנייה, אשר הייתה חלק מהחזית האוקראינית הרביעית. תחת הנהגתו הארמייה חדרה את ההגנות הגרמניות על הנהרות מיוס ומולוחניא, ופרצה את הקווים הגרמניים במצר פרקופ. בין אפריל למאי 1944 לקח זכרוב חלק במתקפת קרים, והארמייה שלו שחררה את העיר סבסטופול. ב-16 במאי 1944 הועלה לדרגת גנרל-פולקובניק, וב-28 ביולי הועלה לדרגת גנרל ארמייה. במהלך מבצע בגרטיון בין יוני לאוגוסט של אותה שנה, קיבל זכרוב את הפיקוד על החזית הבלארוסית השנייה. תפקוד החזית במהלך המבצע נחשב ללא מספק, וזכרוב הועבר לפקד על ארמיית המשמר הרביעית שלחמה בגרמנים בקרבות על הדנובה ובמצור על בודפשט. באפריל 1945 מונה לסגן מפקד החזית האוקראינית הרביעית.

### אחריתו

ב-9 ביולי 1945 מונה זכרוב למפקד המחוז הצבאי דרום אורל, ובמקביל מונה ב-19 בפברואר 1946 למפקד המחוז הצבאי הסיבירי. ב-7 באפריל 1950 מונה לראש קורס הקצינים ויסטראל, ובספטמבר 1954 מונה לראש אגף ההדרכה הראשי. זכרוב נפטר במוסקבה ב-26 בינואר 1957 בגיל 59.

קישורים חיצוניים
----------------

ויקישיתוף מדיה וקבצים בנושא **גאורגי זכרוב** בוויקישיתוף
* גאורגי זכרוב באתר הגנרלים של מלחמת העולם השנייה (באנגלית)
**קול ג'רמיין פאלמר** (באנגלית: **Cole Jermaine Palmer**; נולד ב-6 במאי 2002 במנצ'סטר שבאנגליה) הוא כדורגלן אנגלי המשחק בעמדת הקשר בקבוצת צ'לסי מהפרמייר ליג.

קריירת מועדונים
---------------

### מנצ'סטר סיטי

פאלמר גדל במחלקת הנוער של מנצ'סטר סיטי מהפרמייר ליג. ב-30 בספטמבר 2020 ערך פאלמר את הופעת הבכורה שלו בקבוצה הבוגרת של המועדון, בניצחון 0–3 על ברנלי במסגרת הסיבוב הרביעי של גביע הפוטבול ליג. ב-27 באוקטובר הוא ערך את הופעת הבכורה שלו בליגת האלופות, כשהחליף את קווין דה בראונה בדקה ה-82 בניצחון 0–3 על אולימפיק מרסיי במסגרת שלב הבתים לעונת 2020/2021.

ב-21 באוגוסט 2021 הוא ערך את הופעתה הבכורה שלו בפרמייר ליג, כשהחליף את אילקאיי גונדואן בדקה ה-69 בניצחון 0–5 על נוריץ' סיטי במסגרת המחזור השני לעונת 2021/2022. ב-21 בספטמבר הבקיע את שער הבכורה שלו במועדון, בניצחון 1–6 על וויקומב וונדררס במסגרת הסיבוב השלישי של גביע הפוטבול ליג. ב-19 באוקטובר הבקיע את שער הבכורה שלו בליגת האלופות, בניצחון על קלאב ברוז' במסגרת שלב הבתים לעונת 2021/2022.

ב-15 באוגוסט 2023 הבקיע פאלמר את שער השווין נגד סביליה בסופרקאפ האירופי שהוביל לפנדלים שבהם מנצ'סטר סיטי זכתה בתואר הסופרקאפ הראשון שלה.

### צ'לסי

ב1 בספטמבר 2023 חתם בצ'לסי בסכום של 40 מיליון ל7 עונות. ב2 בספטמבר ערך את הופעות הבכורה שלו נגד נוטינגהאם פורסט בהפסד 1-0. ב7 באוקטובר הבקיע את גול הבכורה שלו בצ'לסי נגד ברנלי בניצחון 4-1 מבעיטת עונשין. המשיך להבקיע כשכבש פנדלים נגד ארסנל וגם טוטנהאם. ב12 בנובמבר כבש את גול השוויון בפנדל נגד מועדון הילדות שלו מנצ'סטר סיטי בתיקו 4-4.

קישורים חיצוניים
----------------

ויקישיתוף מדיה וקבצים בנושא **קול פאלמר** בוויקישיתוף
* קול פאלמר, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  PALMER HANDED DEBUT AS CITY MAKE FOUR CHANGES באתר הרשמי של מנצ'סטר סיטי, 30 בספטמבר 2020 (באנגלית)
2. ↑  Marseille 0-3 Manchester City: Visitors ease to victory באתר BBC, ‏ 27 באוקטובר 2020 (באנגלית)
3. ↑  Manchester City 5-0 Norwich City: Jack Grealish scores on home debut for Premier League champions באתר BBC, ‏ 21 באוגוסט 2021 (באנגלית)
4. ↑  Manchester City 6-1 Wycombe: Holders come from behind to reach last 16 באתר BBC, ‏ 21 בספטמבר 2021 (באנגלית)
**רוברט גייל** (באנגלית: **Robert Peter Gale**, נולד ב-11 באוקטובר 1945) הוא אונקולוג אמריקאי שזכה במספר פרסים על מחקריו ופעילותו הציבורית.

ביוגרפיה
--------

רוברט גייל נולד בניו יורק. הוא סיים לימודי תואר שני באוניברסיטה בבאפלו ועבר להמשך לימודים לאוניברסיטת קליפורניה בלוס אנג'לס בה למד בשנים 1970–1973. בשנת 1976 הוא סיים שם עבודת דוקטורט שהתמקדה בחקר הסרטן.

בשנים 1973–1993 גייל עבד בבית ספר לרפואה של אוניברסיטת קליפורניה. בשנים 1983–1984 הוא היה פרופסור אורח במכון ויצמן למדע. באותה תקופה הוא ביצע מחקר ביחד עם אלי כנעני שתוצאותיו היו הבסיס המדעי לפיתוח תרופה נגד סוג מסוים של סרטן שאושרה לשימוש.

בשנים 1993–1999 גייל היה חוקר בכיר במרכז מחקר השייך לחברת אסטרהזניקה. באותה תקופה הוא היה שותף לפיתוחים של שיטות טיפול בסרטן.

בתחילת המאה ה-21 גייל חזר לניו יורק. בהיותו בניו יורק הוא כיהן בתפקידי מחקר במספר מוסדות.

בשנת 1986 גייל התבקש על ידי שלטונות ברית המועצות לרכז טיפול בנושא נפגעי אסון צ'רנוביל. על פעילותו שם הוא כתב ספר שעל בסיסו במשך צולם סרט טלוויזיה. בשנת 1987 הוא נתן ייעוץ לטיפול בנפגעי תאונת גויאניה. בשנת 1988 הוא נשלח לעזור בטיפול בנפגעי רעידת האדמה בארמניה. בשנת 2011 הוא התבקש על ידי ממשלת יפן לתת ייעוץ לטיפול בעקבות תחנת הכוח הגרעינית פוקושימה 1.

רוברט גייל פרסם כ-1150 מאמרים מדעים ומעל ל-20 ספרים בנושא סרטן, השתלת איברים, רדיוביולוגיה וטיפול בנפגעים.

על פעילותו המדעית גייל קיבל מספר פרסים. על הדיווחים בצ'רנוביל הוא זכה בפרס אמי.

קישורים חיצוניים
----------------

ויקישיתוף מדיה וקבצים בנושא **רוברט גייל** בוויקישיתוף
* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007276663305171
* BIBSYS: 90513460
* CANTIC: a11330880
* CiNii: DA02250428
* GND: 1135731691
* ISNI: 0000 0001 1752 4044
* LCCN: n80112034
* NDL: 00466886
* NKC: xx0211149
* NLG: 92593
* NTA: 073861308
* ORCID: 0000-0002-9156-1676
* SUDOC: 111345944
* VIAF: 25910694
* WorldCat: lccn-n80112034

 |
**סאקו דומבייה** (בצרפתית: **Sékou Doumbia**; נולד ב-11 בפברואר 1994) הוא כדורגלן איווארי, המשחק בעמדת הקשר במכבי הרצליה.

קריירה
------

דומבייה החל את הקריירה שלו בקבוצת הנוער המקומית, אגנאדה דה זראנו. בשנת 2014 הצטרף דומבייה לסקסאן מליגת העל המולדובית. ב-4 באוקטובר 2014 ערך את הופעת הבכורה שלו בקבוצה, בתיקו 0-0 מול דאציה קישינב.

בקיץ 2015 חתם דומבייה בזאריה בלץ.

ב-5 באוגוסט 2016 חתם דומבייה בסלוצק מליגת העל הבלארוסית. ב-8 ביולי 2018 הבקיע דומבייה את שער הבכורה שלו בקבוצה, בניצחון 0–1 נגד הרדזיה.

ב-24 בינואר 2019 חתם דומבייה בטמבוב מליגת הכדורגל הלאומית של רוסיה. דומבייה היה שותף לעלייה של הקבוצה לליגת העל הרוסית בסיום העונה.

ב-5 באוגוסט 2019 חתם דומבייה בארמאוויר.

ב-10 בפברואר 2021 חתם דומבייה בהפועל חדרה מליגת העל. בסיום העונה שוחרר מהמועדון.

אחרי כמעט שנה שלא שיחק, חתם דומבייה באפריל 2022 באורדבסי שימקנט מליגת העל הקזחית.

ב-29 ביוני 2023 חזר לישראל וחתם במכבי הרצליה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  ליאב נחמני, סקו דומביה חתם בהפועל חדרה, באתר ישראל היום, 10 בפברואר 2021
2. ↑  מיכאל וייסרמן, סטיבן אלפרד וסאקו דומביה חתמו במכבי הרצליה, באתר דאבל פס, ‏29 ביוני 2023

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סאקו דומבייה"**.
שגיאות פרמטריות בתבנית:מקורות   
פרמטרי חובה [ נושא ] חסרים 


סיכת בגד דמוית כנף, עשויה זהב וכסף, מהמאה ה-2, מוזיאון המטרופוליטן
**סיכת בגד** (באנגלית: **brooch**) היא תכשיט דקורטיבי, שעוצב לרכיסת הבגד, להידוקו לגוף או לשניהם גם יחד. בסיס הסיכה עשוי לרוב ממתכת: כסף, זהב, ברונזה או מחומרים אחרים. הסיכות מעוטרות לעיתים קרובות באמייל ובאבני חן.

הסיכות הקדומות ביותר הידועות עד היום, הן מתקופת הברונזה. רבות מהן נמצאו בחפירות ארכאולוגיות ברחבי אירופה ומכונות בשם הלטיני פיבולה (fibula). מאותה עת חלו בהן שינויים רבים והן מהוות בשל כך שיקוף כרונולוגי להתפתחות הצורפות, התכשיטנות וההליכים האופנתיים והחברתיים שרווחו במהלך הדורות.

סיכות הבגד הקדומות
------------------

לפני ימי הביניים כונו הסיכות העתיקות בשם פיבולה. הן נוצרו לראשונה בתקופת הברונזה ובמהלך תקופת הברזל הן עברו שינוי משמעותי הודות להתפתחות הטכנולוגיה לעיבוד מתכות שנרתמה לייצור תכשיטים וחפצי מתכת שונים. התפקיד המקורי של הסיכות היה לחבר חלקי בגדי יחד, כמו למשל אחיזה של יריעת בגד בכתף.

* סיכה מתקופת הברונזהסיכה מתקופת הברונזה
* סיכת קשת, תקופת הברזלסיכת קשת, תקופת הברזל
* סיכת חצוצרה, תקופת הברזלסיכת חצוצרה, תקופת הברזל

קישורים חיצוניים
----------------

ויקישיתוף מדיה וקבצים בנושא **סיכת בגד** בוויקישיתוף
* סיכת בגד, באתר אנציקלופדיה בריטניקה (באנגלית)

הערות שוליים
------------

1. ↑  פיבולה (סיכה לרכיסת הבגד), באתר מוזיאון ישראל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292556105171
* BnF: cb119777405 (data)
* GND: 4146703-6
* KulturNav: e7ce6bb9-6807-416a-a3b4-87313d262bd9
* LCCN: sh85017194
* NARA: 10647765
* NKC: ph538783

 |

הערות שוליים
------------
**שניאור זלמן אברמוב** (6 במאי 1908 – 5 במרץ 1997) היה פעיל ציבור ישראלי וחבר הכנסת.

ביוגרפיה
--------

אברמוב נולד בעיר מינסק שבאימפריה הרוסית (לימים בירת בלארוס). הוא עלה לארץ ישראל בגיל 12, ולמד בגימנסיה הרצליה. למד היסטוריה ומשפטים באוניברסיטת קייס וסטרן ריזרב שבקליבלנד, אוהיו, ארצות הברית, ורכש תואר דוקטור. היה חבר וסגן נשיא באגודת הסטודנטים הציוניים "אבוקה". הוא שב ארצה בשנת 1935 והתמחה בעריכת דין במשרדו של דב יוסף בירושלים. אחר כך פתח משרד פרטי בתל אביב.

היה פעיל בתנועות ציוניות וליברליות עוד לפני קום המדינה. ב-1950 מונה ליו"ר אגודת ידידות ישראל-אמריקה, תפקיד שבו כיהן כ-14 שנים רצופות. כמו כן, היה חבר בוועד הפועל הציוני בשנים 1956–1959, יו"ר הוועד המנהל של המועצה הציבורית למען יהודי ברית המועצות וסגן הנשיא העולמי של הקונגרס הציוני העולמי. ב-1971 שימש עורך המשנה של האנציקלופדיה לציונות ולישראל (כתובה באנגלית). כיהן שנים ארוכות כיו"ר יד חיים ויצמן, ופעל למען פרסום כתביו של הנשיא הראשון וכתיבת הביוגרפיה שלו.

לכנסת נבחר חמש פעמים, ובקדנציה האחרונה, בכנסת השמינית, שימש סגן יושב ראש הכנסת.

שניאור זלמן אברמוב, שנהג לחתום על כתביו בשם ש.ז. אברמוב (ולעיתים אף הוכר בטעות בשם שלמה זלמן אברמוב), פרסם מאמרים רבים בעיתונות היומית ובכתבי עת שונים. הוא נחשב לתאורטיקן המובהק של המפלגה הליברלית הישראלית, אם כי נטה על פי רוב לבטא עמדות מתונות יותר מאלה של מרבית חבריו למסגרות הפוליטיות שבהן היה פעיל, וזאת גם בתחומי החוץ והביטחון וגם בתחומים של חופש הדת והמצפון, שהעסיקו אותו רבות. בכתביו ובפעילותו תרם רבות לתשתית של מוסדות היהדות המתקדמת בישראל. היה יריב מר של ההסתדרות, אך העריך את תרומתה לעיצוב המשק והחברה.

חיים אישיים
-----------

בשנת 1938 נישא בלונדון להילדה (הדסה) לבית סנוומן, מורה ליוונית עתיקה שנפטרה בשנת 1975 בתל אביב. הם היו הורים לשתי בנות ובן. בשנת 1976 נישא לאילה זקס אברמוב ויחד עסקו בפילנתרופיה בתחום האמנות.

כתביו וספריו
------------

שניאור זלמן אברמוב החל לפרסם בעיתונות הארצישראלית עוד כשהיה סטודנט (בקליבלנד), והפך לכתב "הארץ" בארצות הברית. למעשה פרסם באופן שגרתי ורציף ב"הארץ" מאז שנת 1929 ועד שנת 1995. כמו כן תרם רבות ל"הבוקר", היומון של מפלגת הציונים הכלליים, ופרסם בכתבי עת מגוונים, החל ב"הפועל הצעיר" וכלה בזמנים.

ספריו:

* *The Perpetual Dilemma, Jewish Religion in the Jewish State* (Fairleigh Dickinson, 1976) (באנגלית)

* **על מפלגה שנעלמה ועל ליברליזם** (דביר, 1995).

קישורים חיצוניים
----------------

ויקישיתוף מדיה וקבצים בנושא **שניאור זלמן אברמוב** בוויקישיתוף
* 

* שניאור זלמן אברמוב, באתר הכנסת

* שניאור זלמן אברמוב, באתר כנסת פתוחה
* כרטיס הקבר של שניאור זלמן אברמוב, באתר הר הזיתים
* שניאור זלמן אברמוב (1908-1997), דף שער בספרייה הלאומית

הערות שוליים
------------

1. ↑  "שניאור זלמן אברמוב", בספר "הכל פוליטי" מאת עמוס כרמל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257490305171
* BIBSYS: 90122126
* GND: 1053046022
* ISNI: 0000 0000 7903 4991
* LCCN: n84037176
* NTA: 06860632X
* VIAF: 97605818
* WorldCat: lccn-n84037176

 |
**מיכאיל איסאקוביץ' גראבסקי** (ברוסית: **Михаил Исаакович Грабский** ‏3 באפריל 1923 – 3 באוגוסט 2007) היה יהודי סובייטי, שעוטר כגיבור ברית המועצות על פועלו כתותחן בצוות טנק בצבא האדום במהלך מלחמת העולם השנייה.

ביוגרפיה
--------

נולד בעיר קייב במשפחתו של פועל. בשנת 1941 סיים את לימודיו בבית הספר התיכון.

מיד לאחר הפלישה הנאצית לברית המועצות התגייס לצבא האדום. הוא נשלח לקורס נהגים צבאים. בהמשך נסוג עם הצבא האדום מזרחה. נלחם בקרב סטלינגרד. במהלך הקרב נפצע ופונה לטיפול רפואי בעורף. לאחר שהחלים נשלח לקורס שריון, בו הוכשר לתפקיד של תותחן בטנק. בתום הקורס שובץ בחטיבת המשמר המשוריינת מס' 52, כתותחן בצוות טנק בפיקודו של ישראל קופרשטיין.

במהלך קרב דנייפר, טנק, שבצוותו שירת גראבסקי, היה בין הראשונים שצלח את הנהר דנייפר והגיע לגדה המערבית. טנק חיפה באש תותחו על חיילי החי"ר וניהל קרבות עם הטנקים הגרמנים. במהלך השעות הראשונות לאחר הצליחה הצליח גראבסקי לחסל שני טנקים גרמנים. בהמשך נעה החטיבה, בה שירת גראבסקי, צפונית לקייב, כדי לחתוך את הכביש קייב-ז'יטומיר ולמנוע מהגרנים להביא תגבורת לכוחותיהם בעיר קייב. החטיבה קיבלה פקודה להשתלט על העיר פסטוב, צומת רכבות חשובה, אשר צמודה לכביש קייב-ז'יטומיר. טנק, בו שירת גראבסקי, היה בחוד ההתקפה. הוא היה הראשון שנכנס לעיר וסייע בכיבושה. במהלך הקרבות בפסטוב השמיד גראבסקי 3 טנקים גרמנים נוספים.
על גבורתם בקרב דנייפר הוענק לכל חברי צוות הטנק תואר גיבור ברית המועצות.

היחידה, בה שירת גרבסקי המשיכה להתקדם מערבה. גראבסקי נטל חלק במבצע לבוב-סנדומייז', מבצע ויסלה-אודר, הקרב על ברלין וסיים את המלחמה בפראג.

בשנת 1946 השתחרר מן השירות וחזר לעירו. עבד בתעשייה. בשנת 1967 סיים לימודי הנדסת תעשייה וניהול (בלימודי ערב). בשנת 1981, הגיש בקשה לרשויות לעזוב את ברית המועצות ולהגר לארצות הברית. על מעשה זה נשלל ממנו התואר "גיבור ברית המועצות" וכל העיטורים נלקחו ממנו. בשנת 1982 קיבל אישור לעזוב את ברית המועצות עם משפחתו. בהגיעו לארצות הברית התיישב בעיר סנט לואיס שבמדינת מיזורי.

לאחר התפרקות ברית המועצות הגיש מספר בקשות לממשלות רוסיה ואוקראינה לביטול שלילת התואר. בקשתו אושרה על ידי בית הדין הגבוה לערעורים של רוסיה באוגוסט 2000. הוא זוכה מאשמת "בגידה במולדת" ועיטור כוכב הזהב הוחזר לו.

מיכאיל גראבסקי נפטר ב-3 באוגוסט 2007 בעיר סנט לואיס.

קישורים חיצוניים
----------------

* דף על שמו באתר "גיבורי המדינה" (ברוסית)
* מסמכים מתיק השירות של מיכאיל גראבסקי באתר "זיכרון העם" (ברוסית)

הערות שוליים
------------

1. ↑  , מסמכים מתיק השירות של מיכאיל גראבסקי באתר "זיכרון העם"
2. ↑  , מסמכים מתיק השירות של מיכאיל גראבסקי באתר "זיכרון העם"
3. ↑  , דף על שמו באתר "גיבורי המדינה"
תהליך יצירת עננות אורוגרפית וצל גשם כתוצאה מתנועת אוויר הנתקל במכשול גאוגרפי:   
 1. תנועת אוויר הפוגע בהר מוסט כלפי מעלה ומתפתח לעננות ממטירה.  
 2. בצידו השני של ההר גולש אוויר חם ויבש
**עננות אורוגרפית** (באנגלית: **Orographic lift** – עילוי אורוגרפי) היא תופעה מטאורולוגית של יצירת עננים המתרחשת כאשר מסת אוויר הנעה בכיוון אופקי נתקלת במכשול גאוגרפי טבעי כגון הר או רכס הרים. כתוצאה מכך, מוסטת תנועת האוויר כלפי מעלה. תנועה זו גורמת להתקררות מהירה שלו בתהליך אדיאבטי, וכתוצאה מכך נגרמת עלייה בלחות היחסית עד ל-100% וליצירת עננות אשר לעיתים יכולה להיות גם עננות ממטירה.

כמות המשקעים הגדולה ביותר הנוצרת כתוצאה מתהליך יצירת עננות אורוגרפית מתרכזת בצלע הרכס הפונה אל הרוח ואשר בו תנועת האוויר כלפי מעלה היא הישירה והמהירה ביותר.

כאשר האוויר יורד בחזרה מצידו השני של הרכס הוא מתחמם ומתייבש ויוצר אזור המכונה צל גשם.
תנועת האוויר כלפי מטה מתרחשת כאשר מסה של אוויר יציב מוסעת מעל פסגת הרכס באמצעות הרוח המתחזקת עם העלייה בגובה. כתוצאה מכך הלחות יורדת וחום כמוס משתחרר. עם הירידה בגובה עולה גם הלחץ של מסת האוויר וכתוצאה מכך היא מתחממת. תנועת האוויר כלפי מטה במורד הצלע המוסתרת מן הרוח מכונה רוח פן.

ענן דגל במטרהורן
ענן עדשה
עננות אורוגרפית יכולה לצור סוגים שונים של עננים:  

* ערפל – נוצר בדרך כלל כתוצאה מתנועת האוויר לאורך ובמעלה המדרון הפונה לרוח ומתרכז סביב הפסגה.
* ענן דגל – נוצר כתוצאה מרוח חזקה במיוחד הנושבת אופקית בהרים מבודדים שאינם חלק מרכס או בעלי שיפועים חדים. הענן נוצר כתוצאה ממערבולות ותנועת אוויר אופקית הפוגעת בהר.
* ענן עדשה – נוצר כתוצאה מתנועת האוויר מעל הפסגה (גלי הרים) כאשר טמפרטורת האוויר קרובה לנקודת הטל.

### בישראל

הדוגמאות המוכרות ביותר בישראל להיווצרות עננות אורוגרפית הן ברכס הרי יהודה וברכס הגלבוע. אוויר לח הנע מכוון הים התיכון מתגבש לעננים הממטירים כמות מעטה יחסית של גשם בהמשך דרכם ממישור החוף לאזור השפלה ואת כמות הגשם הרבה ביותר הם מורידים על המפנה המערבי של הרכסים. מעבר לקו פרשת המים של הרכסים וכתוצאה מהפרש הגבהים שלהם למדבר יהודה ולבקעת הירדן, חל תהליך משמעותי של התחממות והתאדות טיפות מים וכמות המשקעים שנותרת בעננים כשהם מגיעים למדבר ולבקעת הירדן מועטה מאוד במדרונות המזרחיים שלהם ביחס לאלה שבמדרונות המערביים.

לקריאה נוספת
------------

* Whiteman, C. David (2000). Mountain Meteorology: Fundamentals and Applications. Oxford University Press.\* ISBN 0-19-513271-8.

קישורים חיצוניים
----------------

ויקישיתוף מדיה וקבצים בנושא **עננות אורוגרפית** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553357905171
* GND: 4318753-5
* LCCN: sh85095740

 |